als_Latn dik_Latn sag_Latn
Tarifat për studentët e masterit në Ekonomik
Nga Arkiva
Pranvera Kola – DITA
Studentët që nuk shlyejnë në kohë taksën vjetore të shkollimit rrezikojnë hyrjen në sezonin e provimeve që nis në mbyllje të këtij muaji.
Teksa kanë zbardhur koston vjetore të studimeve për kandidatët që ndjekin nivelin e dytë të studimeve në programet “Master profesional”, si dhe “Master shkencor”, autoritetet e Fakultetit Ekonomik në Universitetin e Tiranës, konfirmojnë se studentëve u është lënë një afat prej dy javësh që të derdhin në një nga bankat e nivelit të dytë tarifën përkatëse.
Në të kundërt nuk do të mund të hyjnë në provime. Prej këtyre penaliteteve përjashtohen studentët që kanë aplikuar dhe dorëzuar dokumentet në kohë për të përfituar rimbursimin e plotë, apo të pjesshëm të studimeve nga shteti.
“Për të gjithë studentët e vitit të parë me kohë të plotë në programet e masterit të nivelit shkencor dhe profesional, duke filluar nga dita e prej datës një deri në 15 qershor do të bëhet mbledhja e tarifave të shkollimit.
Dorëzimi i mandat pagesave pranë degës së shërbimeve të këtij fakulteti duhet të bëhet brenda datës 15 qershor.
Të gjithë ata studentë që nuk do të likuidojnë detyrimin e tarifës së shkollimit brenda kësaj date do të penalizohen duke mos u lejuar të hyjnë në provime.
Ndërsa, studentët që kanë dorëzuar dokumentacion për reduktim të tarifës së shkollimit, deri në një njoftim nga ana e fakultetit nuk do të pengohen që të hyjnë nëpër provime”, bëjnë me dije burimet zyrtare të Fakultetit Ekonomik të Tiranës.
Tarifat vjetore të shkollimit
Bordi i Administrimit të këtij fakultetit ka përcaktuar edhe kostot e studimit që duhet të shlyejnë studentët që ndjekin të dy llojet e programeve master.
Kjo tarifë jepet e detajuar për çdo kredit të lëndës përkatëse, dhe si kosto totale për një vit të plotë akademik.
Konkretisht, taksa vjetore e shkollimit që duhet të paguajë një student që frekuenton programet e “Masterit profesional”, është 72 mijë lekë, ndërsa një kredit i çdo lëndë kushton 1200 lekë.
Kostoja e studimeve për kandidatët që ndjekin programet e nivelit shkencor është më e lartë, përkatësisht 105 mijë lekë, teksa kostoja e një krediti llogaritet në masën 1750 lekë.
Studenti i nënshtrohet vetëm një tarife vjetore shkollimi, dhe në bazë të rregullores së institucionit të arsimit të lartë publik, në rastet kur ai është përsëritës, i nënshtrohet tarifës vjetore të shkollimit të vitit akademik në të cilin vazhdon studimet përkatëse.
Kriteret e pranimit për pranimet e reja
Pranimi në programet e ciklit të dytë të studimeve është i mundur për kandidatët që kanë përfunduar një program studimi të ciklit të parë dhe plotësojnë kriteret e pranimit që kërkojnë vetë fakultetet, si dhe të notës mesatare që vendos Këshilli i Ministrave në fazën e konkurrimit.
Ndërsa për programet e nivelit shkencor një tjetër kriter pranimi do të jetë edhe detyrimi i njohjes nga kandidati të një prej pesë gjuhëve të huaja të Bashkimit Evropian: anglisht, frëngjisht, gjermanisht, italisht, spanjisht, e dëshmuar kjo nëpërmjet certifikatave apo diplomave përkatëse. Nëse individi ka fituar një diplomë të një programi studimi të kryer në një nga këto gjuhë, diploma e fituar shërben si dëshmi për plotësimin e këtij kriteri.
Ndërkohë që ligji i arsimit të lartë i lejon universitetet që të njohin kredite të përfituara në programet e studimit të ciklit të dytë “Master profesional”, me qëllim transferimin e tyre në programet e studimit “Master i shkencave”.
Periudhat e studimit dhe detyrimet e programeve të studimit, të shlyera në institucione të tjera të vendit ose të huaja, njihen dhe njësohen, nga pikëpamja e së drejtës për të vazhduar arsimimin, në një program studimi të njëjtë, ose të ngjashëm.
Procedurat e transferimit mund të kryhen vetëm në nisje të vitit të ri akademik, dhe lejohen brenda të njëjtit cikël studimi, si dhe në fusha studimi të njëjta ose të përafërta.
Vendimi për njohjen e plotë, ose të pjesshme të krediteve të fituara nga një student që transferohet, më qëllim vazhdimin e studimeve në institucionin pritës të arsimit të lartë, i takon komisionit përkatës të ngritur nga njësia bazë e institucionit të arsimit të lartë.
Kohëzgjatja maksimale e studimeve në një program studimi nuk mund të jetë më shumë se dyfishi i kohëzgjatjes normale të studimeve që parashikon programi, pa marrë në konsideratë periudhën e kohës kur studenti i ka pezulluar studimet.
Studenti, që nuk arrin të përfundojë studimet brenda kohëzgjatjes maksimale të programit, ka të drejtë të aplikojë për të rifilluar studimet, në të njëjtin program studimi ose në një program tjetër.
Ai u nënshtrohet kritereve dhe procedurave të shpallura për regjistrimin në programin e studimit të institucionit pritës.
Kreditet e grumbulluara nga studenti gjatë periudhës së mëparshme të studimeve mund të transferohen, me vendim të njësisë bazë të institucionit që pranon studentin, sipas kritereve të përcaktuara në rregulloren e saj.
Kreditet për secilin cikël
Si do zhvillohen programet master në vitin e ri akademik
Sipas kushteve të përcaktuara në ligjin e arsimit të lartë programet e studimit të nivelit “Master i shkencave” pajisin të diplomuarit me njohuri të thelluara teorike, si edhe me aftësim për kërkim shkencor në një fushë të caktuar.
Këto programe organizohen në programe që realizohen me jo më pak se 120 kredite formimi në vijim të ciklit të parë dhe me kohëzgjatje normale dy vite akademike.
Gjithashtu, mund të organizohen edhe si programe të integruara të studimeve të ciklit të dytë, që realizohen me 300 dhe 360 kredite dhe me kohëzgjatje normale respektivisht pesë dhe gjashtë vite akademike.
Këto programe të integruara të studimeve të ciklit të dytë do të ofrohen në fushat e drejtësisë, mjekësisë, të stomatologjisë, të farmacisë, të veterinarisë dhe të arkitekturës. Çka do të thotë se me nisjen e vitit të ri akademik 2017-2018, studimet në këto programe nuk do të jenë më sipas ciklit 3+2 të Bolonjës, por sipas formatit të ri.
Po sipas këtij ligji, Këshilli i Ministrave mund të përcaktojë edhe fusha të tjera, në të cilat mund të ofrohen programet e integruara të studimeve të ciklit të dytë.
Më tej sqarohet se programet e studimit “Master i arteve” i pajisin të diplomuarit me njohuri të thelluara, teorike dhe praktike, në fushën e arteve. Këto programe realizohen me jo më pak se 120 kredite formimi në vijim të ciklit të parë dhe me kohëzgjatje normale dy vite akademike.
Studimet e ciklit të dytë të nivelit të shkencave përmbyllen me punim diplome dhe në përfundim të tyre lëshohet diplomë përkatëse në fushën e arsimimit të kryer.
Ndërsa programet e studimeve “Master profesional” sigurojnë njohuri të thelluara, profesionale në një fushë të caktuar dhe organizohen me 60, ose 120 kredite, me një kohëzgjatje normale prej një viti, ose dy vitesh akademike.
Studimet e këtij cikli mbyllen me provim përfundimtar formimi, ose punim diploma për kandidatët që plotësojnë kushtin e mesatares që mund të kërkojnë ekspertët e këtij fakulteti.
Tarifat e studimeve për programet e masterit në Ekonomik
Master Profesional
Tarifa për 1 kredit llogaritet në masën 1,200 lekë.
Tarifa vjetore që duhet të paguajnë studentët është 72,000 lekë.
Master Shkencor
Tarifa për kredit llogaritet në masën 1,750 lekë.
Tarifa vjetore që duhet të paguajnë studentët është 105,000 lekë.
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bug_Latn als_Latn als_Latn bjn_Latn als_Latn als_Latn als_Latn als_Latn